 (9) การจัดการ 

 โครงสร้างการจัดองค์กร

-   ฝ่ายการตลาด  ฝ่ายบริหาร

  Sales Department Administration Department

-   แผนกการตลาด - แผนกบุคคล

  Sales Section Personnel Section

-   แผนกนำเข้า - แผนกธุรการ

  Import – Export Section General Affairs Section

- แผนกส่งออกและส่งเสริมการลงทุน

  Export & BOI Section

-   ฝ่ายบัญชีและการเงิน  ฝ่ายผลิต

  Finance & Accounting Department Production Department

-   แผนกการเงิน - แผนกผลิต

  Finance Section Production Section

-   แผนกบัญชี - แผนกควบคุมการผลิต

  Accounting Section Production Control Section

  - แผนกขนส่ง

Dispatching Section

  - แผนกจัดซื้อ

Purchasing Section

  - แผนกความปลอดภัย

  Safety Section

   ฝ่ายวิศวกรรมการผลิต

  Production Engineering Department

-   แผนกวิศวกรรมการผลิต

Production Engineering Section

- แผนกควบคุมคุณภาพ

Quality Assurance Section

-   แผนกวิจัยและพัฒนาผลิตภัณฑ์

  Research & Development Section

   ฝ่ายซ่อมบำรุง

  Maintenance Department

-   แผนกซ่อมบำรุง (เครืองกล และไฟฟ้า)

  Maintenance Section (Mechanical & Electrical)

คณะกรรมการ (โครงสร้าง บทบาทหน้าที่ ความอิสระ)

บริษัท ฟูรูกาวา เม็ททัล (ไทยแลนด์) จำกัด (มหาชน) มีคณะกรรมการรวม 15 ท่าน
โดยมีกรรมการอิสระที่ไม่เป็นผู้บริหาร 5 ท่าน ซึ่งได้รับการแต่งตั้งโดยมติที่ประชุมผู้ถือหุ้น
ในการประชุมสามัญประจำปีทุกครั้ง กรรมการจะต้องออกจากตำแหน่งอย่างน้อยจำนวนหนึ่งในสาม
(1/3) ในการเลือกตั้งกรรมการผู้ถือหุ้นคนหนึ่งมีคะแนนเสียงเท่ากับ 1 หุ้น ต่อ 1 เสียง
และจะต้องใช้คะแนนเสียงที่มีอยู่ทั้งหมดเลือกตั้งบุคคลเดียวหรือหลายคนเป็นกรรมการก็ได้
สำหรับอัตราค่าตอบแทนที่คณะกรรมการบริษัทได้รับ คือ เบี้ยประชุม
ตามที่มติในที่ประชุมผู้ถือหุ้นกำหนดในอัตราที่เหมาะสม ในปี 2550 คือ ไม่เกิน 5,000,000 บาท/ปี
คณะกรรมการบริษัท 14 ท่านดังกล่าว
จะเป็นผู้คัดเลือกบุคคลที่เหมาะสมเข้าดำรงตำแหน่งเป็นประธานกรรมการ, กรรมการผู้จัดการ
และตำแหน่งอื่นตามที่เห็นเหมาะสมด้วยก็ได้

คณะกรรมการของบริษัท มีหน้าที่รับผิดชอบในการกำหนดแนวนโยบายแผนงานและกลยุทธ์ทางธุรกิจ
ตลอดจนการควบคุมการดำเนินงานของบริษัท โดยมีกรรมการผู้จัดการ
ในฐานะหัวหน้าคณะผู้บริหารรับผิดชอบต่อคณะกรรมการ
ในการดูแลการดำเนินธุรกิจและการปฏิบัติงานของบริษัทตามนโยบายของคณะกรรมการ
คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัท
และตามมติของที่ประชุมใหญ่ผู้ถือหุ้น และมีอำนาจกระทำการใด ๆ ตามที่ระบุไว้ในหนังสือบริคณห์สนธิ
หรือที่เกี่ยวข้องกับการดังกล่าวนั้น คณะกรรมการอาจมอบหมายให้บุคคลหนึ่ง
หรือหลายคนปฏิบัติงานอย่างใดอย่างหนึ่งแทนคณะกรรมการก็ได้ให้สอดคล้องกับแนวนโยบายของคณะกรรมการ

กรรมการผู้มีอำนาจลงลายมือชื่อผูกพันบริษัท คือ “กรรมการสองคนลงลายมือชื่อร่วมกัน
และประทับตราสำคัญของบริษัท” ทั้งนี้
ที่ประชุมผู้ถือหุ้นหรือคณะกรรมการมีอำนาจกำหนดรายชื่อกรรมการผู้มีอำนาจลงลายมือชื่อผูกพันบริษัทได้

ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1. บริษัทมีคณะกรรมการคณะหนึ่ง ประกอบด้วยกรรมการอย่างน้อย 15 คน
โดยให้ที่ประชุมใหญ่เป็นผู้พิจารณาเลือกตั้งและให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

3. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1. เลือกตั้งบุคคลคนเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

4. บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา
มีคะแนนเสียงเท่ากันเกินจำนวนกรรมการที่จะพึงมี หรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

5. บำเหน็จกรรมการ และค่าตอบแทนให้สุดแล้วแต่ที่ประชุมผู้ถือหุ้นจะกำหนด

  กรรมการมีสิทธิ์ได้รับค่าตอบแทนจากบริษัทในรูปของเงินรางวัล เบี้ยประชุม โบนัส
  หรือผลประโยชน์ตอบแทนในลักษณะอื่น ตามข้อบังคับหรือตามที่ที่ประชุมผู้ถือหุ้นจะพิจารณา
  ซึ่งอาจกำหนดเป็นจำนวนแน่นอน หรือวางเป็นหลักเกณฑ์และจะกำหนดไว้เป็นคราว ๆ ไป
  หรือจะให้มีผลตลอดไปจนกว่าจะมีการเปลี่ยนแปลงก็ได้
  และนอกจากนั้นให้ได้รับเบี้ยเลี้ยงและสวัสดิการต่าง ๆ ตามระเบียบของบริษัท

ความในวรรคหนึ่งไม่กระทบกระเทือนสิทธิของพนักงานและลูกจ้างของบริษัท
ซึ่งได้รับเลือกตั้งเป็นกรรมการในอันที่จะได้รับค่าตอบแทนและผลประโยชน์ในฐานะที่เป็นพนักงานหรือลูกจ้างของบริษัท

6. เป็นกรรมการของบริษัท ไม่จำเป็นจะต้องเป็นผู้ถือหุ้นของบริษัท

7. ในการประชุมสามัญประจำปีทุกครั้ง
กรรมการจะต้องออกจากตำแหน่งอย่างน้อยจำนวนหนึ่งในสาม (1/3) โดยอัตรา
ถ้าจำนวนกรรมการจะแบ่งออกให้เป็นสามส่วนไม่ได้
ก็ให้ออกโดยจำนวนใกล้เคียงที่สุดกับส่วนหนึ่งในสาม (1/3)
กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้จับสลากว่าผู้ใดจะออก ส่วนปีหลัง ๆ ต่อไป
ให้กรรมการที่อยู่ในตำแหน่งนานที่สุดเป็นเป็นผู้ออกจากตำแหน่งกรรมการ ผู้ออกจากตำแหน่งไปนั้น
อาจจะเลือกเข้ารับตำแหน่งอีกก็ได้

8. นอกจากการพ้นตำแหน่งตามวาระแล้ว กรรมการอาจพ้นตำแหน่งเมื่อ

8.1 ตาย

8.2 ลาออก

8.3 ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

8.4 ที่ประชุมผู้ถือหุ้นลงมติให้ออก

8.5 ศาลมีคำสั่งให้ออก

9. กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัทกรรมการซึ่งลาออกตามวรรคหนึ่ง
จะแจ้งการลาออกของตนให้นายทะเบียนทราบด้วยก็ได้

10. ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติ
และไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการเหลือน้อยกว่าสอง (2) เดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

มติของคณะกรรมการตามวาระหนึ่ง ต้องประกอบด้วย คะแนนเสียงไม่น้อยกว่าสามในสี่ (3/4)
ของจำนวนกรรมการที่ยังเหลืออยู่

11. ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุมและมีสิทธิ์ออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ โดยผู้ถือหุ้นที่มาประชุมและมีสิทธิ์ออกเสียง

12. ในการเรียกประชุมคณะกรรมการ ให้ประธานกรรมการ
หรือผู้ซึ่งได้รับมอบหมายให้จัดส่งหนังสือนัดประชุมไปยังกรรมการไม่น้อยกว่าเจ็ด (7)
วันก่อนวันประชุม เว้นแต่ในกรณีจำเป็นรีบด่วน เพื่อรักษาสิทธิหรือประโยชน์ของบริษัท
จะแจ้งการนัดประชุมโดยวิธีอื่น และกำหนดวันนัดประชุมเร็วกว่านั้นก็ได้

ในกรณีที่กรรมการตั้งแต่สองคนขึ้นไปร้องขอให้มีการเรียกประชุมคณะกรรมการ
ประธานกรรมการกำหนดวันนัดประชุมภายในสิบสี่ (14) วัน นับแต่วันที่ได้รับการร้องขอเช่นว่านั้น

13. องค์ประชุมในการประชุมคณะกรรมการ
จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมดในกรณีที่ประธานกรรมการไม่อยู่ในที่ประชุม
หรือไม่สามารถปฏิบัติงานได้ ให้รองประธานกรรมการเป็นประธาน ถ้าไม่มีรองประธานกรรมการ
หรือมีแต่ไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งขึ้นเป็นประธานในที่ประชุม

14. มติทั้งปวงของที่ประชุมคณะกรรมการ
ให้ตัดสินด้วยคะแนนเสียงข้างมากของกรรมการที่มาประชุม
กรรมการคนหนึ่งมีเสียงหนึ่งเสียงในการลงคะแนน
เว้นแต่กรรมการซึ่งมีส่วนได้ส่วนเสียในเรื่องใดไม่มีสิทธิออกเสียงลงคะแนนในเรื่องนั้น
ในกรณีที่คะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

15. กรรมการต้องแจ้งให้บริษัททราบโดยไม่ชักช้า
หากมีส่วนได้เสียในสัญญาที่บริษัททำขึ้นไม่ว่าโดยตรงหรือโดยอ้อม หรือถือหุ้น หุ้นกู้
เพิ่มขึ้นหรือลดลงในบริษัท หรือบริษัทในเครือ

16. คณะกรรมการของบริษัทฯ ต้องประชุมอย่างน้อยสาม (3) เดือนต่อครั้ง

17. ห้ามมิให้กรรมการประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
หรือเป็นหุ้นส่วนไม่จำกัดความรับผิดในห้างหุ้นส่วนจำกัด
หรือเข้าเป็นกรรมการในบริษัทเอกชนหรือบริษัทมหาชนอื่น ซึ่งประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

18. การประชุมคณะกรรมการของบริษัทให้จัดขึ้น ณ
ท้องที่อันเป็นที่ตั้งสำนักงานใหญ่ของบริษัทหรือจังหวัดใกล้เคียง หรือ ณ
ที่อื่นใดตามที่ประธานกรรมการ หรือผู้ซึ่งได้รับมอบหมายจากประธานกรรมการจะกำหนด

19. ภายใต้บังคับกฎหมายบริษัทมหาชนจำกัด คณะกรรมการมีอำนาจที่จะขาย
หรือจำนองสังหาริมทรัพย์ใด ๆ ของบริษัทหรือให้เช่าอสังหาริมทรัพย์ใด ๆ ของบริษัทกว่าสามปีขึ้นไป
หรือให้หรือประนีประนอมยอมความ หรือยื่นฟ้องต่อศาล หรือมอบข้อพิพาทใด ๆ
ให้อนุญาโตตุลาการชี้ชาด

คณะกรรมการบริษัท
ได้ดำเนินการส่งเสริมให้บริษัทมีระบบการกำกับดูแลกิจการที่ดีเพื่อการเจริญเติบโตที่ต่อเนื่อง
และได้นำหลักการในการกำกับดูแลกิจการที่ดีตามที่ตลาดหลักทรัพย์แห่งประเทศไทยกำหนดไปถือปฏิบัติดังนี้

1. นโยบายเกี่ยวกับการกำกับดูแลกิจการ

  คณะกรรมการได้กำหนดนโยบายเกี่ยวกับการกำกับดูแลกิจการ
  เพื่อเพิ่มความโปร่งใสและเพิ่มความเชื่อมั่นให้แก่ผู้ถือหุ้น ผู้ลงทุนและผู้ที่เกี่ยวข้องทุกฝ่าย
  และตระหนักถึงความสำคัญของการกำกับดูแลกิจการที่ดี อันเป็นปัจจัยหลักในการเสริม
  สร้างให้องค์กรมีระบบที่มีประสิทธิภาพ และเป็นพื้นฐานของการเติบโตอย่างยั่งยืน
  ในการดำเนินงานของบริษัทนั้นได้ให้ความสำคัญอย่างยิ่งต่อการสร้างระบบการกำกับดูแลกิจการที่ดี
  ที่มีความโปร่งใส และมีความยุติธรรมต่อผู้มีส่วนได้เสีย ทุกฝ่าย มีการเปิดเผยข้อมูลอย่างเพียงพอ
  มีการกำกับดูแลที่ดีอย่างถูกต้องตามกฎหมายมีจริยธรรมในการปฏิบัติหน้าที่
  คณะกรรมการจะมอบหมายหน้าที่ความรับผิดชอบที่สำคัญให้กับประธานคณะกรรมการบริหาร
  และคณะกรรมการตรวจสอบ โดยมีการแยกอำนาจหน้าที่ไว้อย่างชัดเจน

2. สิทธิของผู้ถือหุ้น

ในปี 2550 บริษัทมีการประชุมผู้ถือหุ้นทั้งหมด 1 ครั้ง เป็นการประชุมสามัญผู้ถือหุ้นประจำปี 2550
เพื่อพิจารณาและออกเสียงในกิจการและกิจกรรมต่าง ๆ ของบริษัทตามที่กฎหมายกำหนด
ซึ่งได้จัดประชุม ณ ห้องจุฬาลักษณ์ ชั้น 6 โรงแรมสุโขทัย เมื่อวันที่ 20 เมษายน 2550 ทั้งนี้
บริษัทได้จัดส่งหนังสือเชิญประชุม พร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนวันประชุม 14 วันทำการ
โดยในแต่ละวาระมีความเห็นของคณะกรรมการประกอบ
บริษัทมีการจัดทำรายงานการประชุมที่ถูกต้องครบถ้วนเสร็จสมบูรณ์ในเวลาที่เหมาะสม
และมีระบบจัดเก็บรายงานการประชุมผู้ถือหุ้นที่สามารถตรวจสอบและอ้างอิงได้ ซึ่งในปี 2550 นี้
บริษัทได้เริ่มดำเนินการเพิ่มทางเลือกให้กับผู้ถือหุ้น โดยให้กรรมการอิสระเป็นผู้รับมอบอำนาจจาก
ผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้ กรรมการทุกท่านจะเข้าร่วมประชุม
ผู้ถือหุ้นเพื่อตอบคำถามที่ประชุม

3. สิทธิของผู้มีส่วนได้เสีย

  บริษัทได้ให้ความสำคัญต่อการคำนึงถึงประโยชน์ของผู้ที่มีส่วนเกี่ยวข้อง
  หรือผู้มีส่วนได้เสียทุกกลุ่มไม่ว่าจะเป็นผู้ลงทุน รวมถึงผู้มีส่วนได้เสียอื่น ซึ่งได้แก่
  ชุมชน-บริษัทมีความรับผิดชอบต่อสภาพแวดล้อมของชุมชนและสังคม,
  ลูกค้า-บริษัทเอาใจใส่และรับผิดชอบต่อลูกค้าผลิตสินค้าที่มีคุณภาพและมาตรฐาน
  รักษาความลับของลูกค้า
  มีหน่วยงานที่ทำหน้าที่รับข้อร้องเรียนของลูกค้าเพื่อรีบดำเนินการให้แก่ลูกค้าโดยเร็วที่สุด,
  พนักงาน - บริษัทได้ปฏิบัติต่อพนักงานอย่างเท่าเทียมเป็นธรรม และให้ผลตอบแทนที่เหมาะสม,
  ผู้บริหารของบริษัท ตลอดจนหน่วยงานอื่น ๆ
  และรวมถึงมีการปฏิบัติต่อผู้ถือหุ้นทุกรายอย่างเท่าเทียมกัน

4. การประชุมผู้ถือหุ้น

ในการประชุมผู้ถือหุ้นในปี 2550 มีกรรมการเข้าร่วมประชุมทั้งสิ้น 13 ท่าน
ซึ่งรวมถึงคณะกรรมการตรวจสอบ (กรรมการของบริษัท ณ วันประชุมผู้ถือหุ้น มีทั้งสิ้น 14 ท่าน)
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกัน
ในการตรวจสอบการดำเนินงานของบริษัท สอบถาม และแสดงความคิดเห็นและข้อเสนอแนะต่าง ๆ

5. ภาวะผู้นำและวิสัยทัศน์

• คณะกรรมการได้มีส่วนร่วมในการกำหนด วิสัยทัศน์ ภารกิจ กลยุทธ์ เป้าหมายแผนธุรกิจ
และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

• คณะกรรมการได้จัดให้บริษัทมีระบบการควบคุมภายใน การตรวจสอบภายใน
และมาตราการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมของคณะกรรมการบริษัท

• คณะกรรมการเป็นผู้พิจารณาการกำหนดและแยกบทบาทหน้าที่
และความรับผิดชอบระหว่างคณะกรรมการ อนุกรรมการ และฝ่ายจัดการอย่างชัดเจน
รวมทั้งมีการสื่อสารบทบาทหน้าที่และความรับผิดชอบดังกล่าวต่อกรรมการ และฝ่ายจัดการ
และพนักงานของบริษัทอย่างสม่ำเสมอ

• คณะกรรมการกำกับดูแลให้คณะกรรมการบริหารดำเนินการตามนโยบายที่กำหนดไว้

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ บริษัทได้กำหนดนโยบายไม่ให้ผู้บริหาร
และผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนดังนี้ :

6.1 ไม่หาผลประโยชน์ส่วนตัวจากการเป็นกรรมการ

  6.2 ไม่เป็นกรรมการในบริษัทที่เป็นคู่แข่งขององค์กร

-   รายการที่อาจมีความขัดแย้งทางผลประโยชน์ :

  คณะกรรมการได้ทราบถึงรายการที่อาจมีความขัดแย้งทางผลประโยชน์ และรายการที่เกี่ยวโยงกัน
  และได้พิจารณาความเหมาะสมอย่างรอบคอบทุกครั้ง รวมทั้ง
  มีการปฏิบัติตามหลักเกณฑ์ของตลาดหลักทรัพย์โดยราคาและเงื่อนไขเสมือนทำรายการกับบุคคลภายนอกและได้เปิดเผยรายละเอียด
  มูลค่ารายการ คู่สัญญา เหตุผลและความจำเป็นไว้ในรายงานประจำปี และแบบ 56-1

-   การดูแลเรื่องการใช้ข้อมูลภายใน

  -
  กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  - ห้ามไม่ให้ผู้บริหาร
  หรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง

7. จริยธรรมธุรกิจ

  บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์
  สุจริต และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกกลุ่ม สาธารณชน และสังคม
  โดยให้ผู้ที่เกี่ยวข้องได้รับทราบและถือปฏิบัติ และบริษัทได้ติดต่อสื่อสารกับพนักงานอย่างสม่ำเสมอ
  และติดตามการปฏิบัติตามแนวทางดังกล่าวเป็นประจำ รวมถึงกำหนดบท ลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

  • คณะกรรมการบริษัทมีจำนวน 14 ท่าน ประกอบด้วย

- กรรมการที่เป็นผู้บริหาร 5 ท่าน

- กรรมการที่ไม่ได้เป็นผู้บริหาร 5 ท่าน

- กรรมการที่เป็นอิสระ 5 ท่าน (คิดเป็นร้อยละ 1 ใน 3 ของกรรมการทั้งคณะ)

9. การรวมหรือแยกตำแหน่ง

  • ประธานกรรมการเป็นตัวแทนของผู้ถือหุ้นรายใหญ่
  และประธานกรรมการไม่เป็นบุคคลเดียวกันกับกรรมการผู้จัดการ
  แต่ทั้งสองท่านเป็นตัวแทนจากกลุ่มผู้ถือหุ้นใหญ่สองกลุ่ม กรรมการผู้จัดการ
  มีอำนาจและหน้าที่บริหารบริษัทตามที่คณะกรรมการมอบหมาย
  และอยู่ภายใต้การกำกับดูแลของคณะกรรมการ อย่างไรก็ตาม
  โครงสร้างคณะกรรมการของบริษัทประกอบด้วยกรรมการที่เป็นอิสระ 1 ใน 3
  ของกรรมการทั้งคณะ ซึ่งจะทำให้เกิดการถ่วงดุลย์และการสอบทานการบริหารงาน

10. ค่าตอบแทนกรรมการและผู้บริหาร

  • ค่าตอบแทนกรรมการ :
  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใสโดยค่าตอบแทนอยู่ในระดับเดียวกับอุตสาหกรรม
  และสูงเพียงพอที่จะดูแล และรักษากรรมการที่มีคุณสมบัติที่ต้องการ
  และได้ขออนุมัติจากที่ประชุมผู้ถือหุ้นแล้ว
  กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มตามปริมาณงานที่เพิ่มขึ้น

  • ค่าตอบแทนผู้บริหาร :
  ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินการงานของบริษัทและผลการดำเนินงานของผู้บริหารแต่ละท่าน

  • จำนวนค่าตอบแทน : ในปี 2550 บริษัทได้จ่ายค่าตอบแทนต่าง ๆ
  ให้แก่กรรมการและผู้บริหารดังนี้ :

  ค่าตอบแทนที่เป็นตัวเงิน

กรรมการ

+------------------+----------+-------------+----------+-------------+
|                  |   ปี 2549 |             |   ปี 2550 |             |
+------------------+----------+-------------+----------+-------------+
|                  |          |             |          |             |
|                  | จำนวนราย | จำนวนเงินรวม | จำนวนราย | จำนวนเงินรวม |
|                  |          |   (บาท)     |          |   (บาท)     |
+------------------+----------+-------------+----------+-------------+
|   เบี้ยประชุม       |   16     |             |   16     |   4         |
|                  |          | 4,800,00.00 |          | ,450,000.00 |
+------------------+----------+-------------+----------+-------------+
|   โบนัส           |          |   - ไม่มี -   |          |   - ไม่มี -   |
+------------------+----------+-------------+----------+-------------+
|   ค่าตอบแทนอื่น     |          |   - ไม่มี -   |          |   - ไม่มี -   |
+------------------+----------+-------------+----------+-------------+
|   รวม            |   16     |   4         |   15     |   4         |
|                  |          | ,800,000.00 |          | ,450,000.00 |
+------------------+----------+-------------+----------+-------------+

กรรมการบริหารและผู้บริหาร

+------------------+----------+--------------+---------+-------------+
|                  |   ปี 2549 |              |   ปี     |             |
|                  |          |              |   2550  |             |
+------------------+----------+--------------+---------+-------------+
|                  | จำนวนราย | จำนวนเงินรวม  | จ       | จำนวนเงินรวม |
|                  |          | (บาท)        | ำนวนราย | (บาท)       |
+------------------+----------+--------------+---------+-------------+
| เงินเดือน          | 8        | 1            | 8       | 11          |
|                  |          | 8,105,867.00 |         | ,311,131.94 |
+------------------+----------+--------------+---------+-------------+
| โบนัส             | 8        | 1,583,834.00 | 2       | 1           |
|                  |          |              |         | ,701,617.00 |
+------------------+----------+--------------+---------+-------------+
| ค่าตอบแทนอื่น       | 3        | 900,000.00   | 6       | 1           |
| (เบี้ยประชุม)       |          |              |         | ,150,000.00 |
+------------------+----------+--------------+---------+-------------+
| รวม              | 8        | 2            | 8       | 14          |
|                  |          | 0,589,701.00 |         | ,162,748.94 |
+------------------+----------+--------------+---------+-------------+

ค่าตอบแทนกรรมการสำหรับปี 2550

  -- ----- ------------ ----------- -------------------------- ---------------
     ที่     ชื่อ           นามสกุล      ตำแหน่ง                     ค่าเบี้ยประชุม
                                                               (บาท/ปี)

     1.    นายชัย        โสภณพนิช     ประธานกรรมการ              360,000.00

     2.    นายทัตซูโอะ    นิชิโกริ       กรรมการ และกรรมการผู้จัดการ   300,000.00

     3.    นายชิคามาสะ   อูจิฮิรา       กรรมการ                    300,000.00

     4.    นายโยชิฮิโกะ   อิเคดะ       กรรมการ                    300,000.00

     5.    นางชนิดา      อัษฎาธร      กรรมการ                    300,000.00

     6.    นายทินกร      อัษฎาธร      กรรมการ                    300,000.00

     7.    นายโนบูทากะ   ทานิกูชิ       กรรมการ                    300,000.00

     8.    นายโคจิ       คาวาโนะ     กรรมการ                    275,000.00

     9.    นายชูอิชิ       อาซาโนะ     กรรมการ                    25,000.00

     10.   นายอิซาโอะ    อูอิกิ         กรรมการ                    225,000.00

     11.   นายโยชิฮิโร    โทกาชิ       กรรมการ                    25,000.00

     12.   นายโกวิทย์     โปษยานนท์    ประธานกรรมการตรวจสอบ       420,000.00
                                    และกรรมการอิสระ             

     13.   นายวิบูลย์      อังสนันท์      กรรมการตรวจสอบ             360,000.00
                                    และกรรมการอิสระ             

     14.   นายฮิโรชิ      ยามาโมโตะ   กรรมการตรวจสอบ             360,000.00
                                    และกรรมการอิสระ             

     15.   นายเดชา      ตุลานันท์      กรรมการอิสระ                300,000.00

     16.   นายวีระวัฒน์    บุณยเกตุ      กรรมการอิสระ                300,000.00

                                    รวมเป็นเงิน                  4,450,00.00
  -- ----- ------------ ----------- -------------------------- ---------------

11. การประชุมคณะกรรมการ

  คณะกรรมการบริษัทฯ มีกำหนดการประชุมโดยปกติเป็นประจำทุกไตรมาส
  และมีการประชุมพิเศษเพิ่มตามความจำเป็น โดยมีการกำหนดวาระการประชุมชัดเจน
  โดยเจ้าหน้าที่ที่ดูแลรับผิดชอบจะจัดส่งหนังสือเชิญประชุมพร้อมทั้งเอกสารประกอบการประชุมก่อนการประชุมล่วงหน้า
  7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  การเข้าร่วมประชุมของคณะกรรมการบริษัทในรอบปี 2550 ของแต่ละท่านสรุปได้ดังนี้ :

+---------------------+----------------+---------+-------------+------+
| รายชื่อ               | วาร            | การเข้าร |             |      |
|                     | ะการดำรงตำแหน่ง | ่วมประชุม |             |      |
|                     |                | /การประ |             |      |
|                     |                | ชุมทั้งหมด |             |      |
|                     |                | (ครั้ง)   |             |      |
+---------------------+----------------+---------+-------------+------+
|                     |                | คณะ     | กรร         | รวม  |
|                     |                | กรรมการ | มการตรวจสอบ |      |
+---------------------+----------------+---------+-------------+------+
|                     | เม.ย. 2548 -   | 4/4     |             | 4/4  |
| 1. นายโนบูทากะ ทานิกูชิ | เม.ย. 2551     |         |             |      |
+---------------------+----------------+---------+-------------+------+
| 2. นายชิคามาสะ อูจิฮิรา | เม.ย. 2548 -   | 3/4     |             | 3/4  |
|                     | เม.ย. 2551     |         |             |      |
+---------------------+----------------+---------+-------------+------+
| 3. นายโกวิทย์         | เม.ย. 2548 -   | 3/4     | 4/4         | 7/8  |
| โปษยานนท์            | เม.ย. 2551     |         |             |      |
|                     |                |         |             |      |
| (กรรมการอิสระ)       |                |         |             |      |
+---------------------+----------------+---------+-------------+------+
|  4. นายวิบูลย์ อังสนันท์  | เม.ย. 2548 -   | 4/4     | 4/4         | 8/8  |
|                     | เม.ย. 2551     |         |             |      |
| (กรรมการอิสระ)       |                |         |             |      |
+---------------------+----------------+---------+-------------+------+
|  5                  | เม.ย. 2548 -   | 4/4     | 4/4         | 8/8  |
| . นายฮิโรชิ ยามาโมโตะ | เม.ย. 2551     |         |             |      |
|                     |                |         |             |      |
| (กรรมการอิสระ)       |                |         |             |      |
+---------------------+----------------+---------+-------------+------+
| 6. นางชนิดา อัษฎาธร   | เม.ย. 2549 -   | 3/4     |             | 3/4  |
|                     | เม.ย. 2552     |         |             |      |
+---------------------+----------------+---------+-------------+------+
| 7. นายวีระวัฒน์ บุณยเกตุ | เม.ย. 2549 -   | 4/4     |             | 4/4  |
|                     | เม.ย. 2552     |         |             |      |
| (กรรมการอิสระ)       |                |         |             |      |
+---------------------+----------------+---------+-------------+------+
| 8. นายโยชิฮิโกะ อิเคดะ | เม.ย. 2549 -   | 4/4     | 4/4         | 8/8  |
|                     | เม.ย. 2552     |         |             |      |
+---------------------+----------------+---------+-------------+------+
| 9. นายโยชิฮิโร โทกาชิ  | เม.ย. 2549 -   | 1/1     | 1/1         | 2/2  |
|                     | เม.ย. 2552     |         |             |      |
+---------------------+----------------+---------+-------------+------+
| 10. นายชูอิชิ อาซาโนะ  | เม.ย. 2549 -   | 1/1     |             | 1/1  |
|                     | เม.ย. 2552     |         |             |      |
+---------------------+----------------+---------+-------------+------+
| 11. นายชัย โสภณพนิช   | เม.ย. 2550 -   | 3/4     |             | 3/4  |
|                     | เม.ย. 2553     |         |             |      |
+---------------------+----------------+---------+-------------+------+
| 12. นายทัตซูโอะ นิชิโกริ | เม.ย. 2550 -   | 4/4     | 4/4         | 8/8  |
|                     | เม.ย. 2553     |         |             |      |
+---------------------+----------------+---------+-------------+------+
| 13. นายเดชา ตุลานันท์  | เม.ย. 2550 -   | 2/4     |             | 2/4  |
|                     | เม.ย. 2553     |         |             |      |
| (กรรมการอิสระ)       |                |         |             |      |
+---------------------+----------------+---------+-------------+------+
| 14. นายทินกร อัษฎาธร  | เม.ย. 2550 -   | 4/4     |             | 4/4  |
|                     | เม.ย. 2553     |         |             |      |
+---------------------+----------------+---------+-------------+------+

  บริษัท ได้จัดทำรายงานการประชุมทุกครั้ง ที่ผ่านการรับรองจากคณะกรรมการของบริษัท
  และพร้อมให้คณะกรรมการ และผู้ที่เกี่ยวข้องสามารถตรวจสอบได้

12. คณะอนุกรรมการ

  คณะกรรมการบริษัท ได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทดังนี้ :

-   กรรมการตรวจสอบ : แต่งตั้งครั้งแรกเมื่อวันที่ 30 ธันวาคม 2542
    มีวาระการดำรงตำแหน่งคราวละ 2 ปี ประกอบด้วยบุคคลที่มิได้เป็นกรรมการบริหาร 3 ท่าน
    ทุกท่านเป็นกรรมการที่เป็นอิสระ ดังรายชื่อต่อไปนี้ :

  1. นายโกวิทย์ โปษยานนท์ ประธานคณะกรรมการตรวจสอบ และกรรมการอิสระ

  2. นายวิบูลย์ อังสนันท์ กรรมการตรวจสอบ และกรรมการอิสระ

  3. นายฮิโรชิ ยามาโมโตะ กรรมการตรวจสอบ และกรรมการอิสระ

โดยมีนางนิตยา อัศวะวิสิทธิ์ชัย(ผู้ช่วยผู้จัดการทั่วไป ฝ่ายบัญชีและการเงิน)
เป็นเลขานุการคณะกรรมการตรวจสอบ

  คณะกรรมการตรวจสอบมีการประชุมในปี 2550 จำนวน 4 ครั้ง
  และได้รายงานต่อคณะกรรมการบริษัท ทั้งนี้ คณะกรรมการตรวจสอบได้ปฏิบัติหน้าที่ดังต่อไปนี้ :

  1. ดูแลรายงานทางการเงินและให้ความเห็นเกี่ยวกับกระบวนการจัดทำ
  และการเปิดเผยข้อมูลในรายงานทางการเงินของบริษัทถึงความถูกต้องครบถ้วนเป็นที่เชื่อถือได้และสอบทานรายงานทางการเงินของบริษัทก่อนนำเสนอต่อคณะกรรมการ

2. ดูแลให้บริษัทมีระบบควบคุมภายในที่เหมาะสม และมีประสิทธิภาพ
และแสดงความเห็นเกี่ยวกับความเพียงพอของระบบการควบคุมภายในของบริษัทในรายงานประจำปีของบริษัท

3. ให้คำแนะนำเกี่ยวกับการแต่งตั้ง และกำหนดค่าตอบแทนของผู้สอบบัญชีของบริษัท

4 ให้ความเห็นเกี่ยวกับการปฏิบัติตามกฎหมาย, กฎระเบียบต่าง ๆ
ที่เกี่ยวข้องตลอดจนข้อกำหนดของตลาดหลักทรัพย์ แห่งประเทศไทย

5. ให้มีการเปิดเผยข้อมูลกรณีที่เกิดรายการที่เกี่ยวโยงกันหรือที่อาจมีความขัดแย้งทางผลประโยชน์

  6. จัดทำรายงานการกำกับดูแลของคณะกรรมการตรวจสอบ
  โดยเปิดเผยไว้ในรายงานประจำปีของบริษัท

  7. ดูแลให้มีการบริหารความเสี่ยงที่สำคัญของบริษัท

  8. ปฏิบัติการอื่นใดตามที่คณะกรรมการของบริษัทมอบหมาย

-   อนุกรรมการกำหนดค่าตอบแทน : บริษัทยังไม่มีอนุกรรมการกำหนดค่าตอบแทน
    แต่มีกระบวนการพิจารณาค่าตอบแทนเบื้องต้นที่เหมาะสม
    โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
    รวมทั้งผลประกอบการของบริษัท
    ประกอบการพิจารณากำหนดก่อนนำเสนอความเห็นต่อที่ประชุมผู้ถือหุ้น
    เพื่อพิจารณาตัดสินใจขั้นสุดท้าย

13. ระบบการควบคุมและการตรวจสอบภายใน

ระบบการควบคุมและการตรวจสอบภายใน

  บริษัทได้ดำเนินการสรรหา และคัดเลือกบริษัท ดีลอยท์ ทู้ช โธมัทสุ ไชยยศ ที่ปรึกษา จำกัด
  เพื่อทำหน้าที่ตรวจสอบภายในและช่วยเสนอแนะเพื่อแก้ไขจุดอ่อนของระบบการควบคุมภายใน ทั้งนี้
  บริษัท ดีลอยท์ ทู้ช โธมัทสุ ไชยยศ ที่ปรึกษา จำกัด ไม่ได้เป็นผู้สอบบัญชีของบริษัท
  และมีความเป็นอิสระในการรายงานผลการตรวจสอบ
  จากรายงานผลการตรวจสอบภายในไม่พบประเด็นความผิดพลาดที่สำคัญ
  การปฏิบัติงานเป็นไปตามขั้นตอนที่กำหนดไว้ มีระบบการควบคุมภายในที่ดี
  และมีประสิทธิภาพรัดกุมเพียงพอและได้มีการดูแลป้องกันทรัพย์สินมิให้ผู้บริหารและพนักงานนำไปใช้โดยมิชอบ

-   การบริหารความเสี่ยง

  คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
  บริษัทได้มีการกำหนดและประเมินความเสี่ยงของกิจการ
  มีการกำหนดมาตรการป้องกันและจัดการความเสี่ยง
  ซึ่งรวมถึงความเสี่ยงที่มีผลต่อการดำเนินงานของบริษัทตามที่ระบุในแบบ 56-1
  มีการกำกับดูแลการปฏิบัติตามกฎหมายและข้อกำหนดที่เกี่ยวข้อง

14. รายงานของคณะกรรมการ

  คณะกรรมการบริษัทเป็นผู้รับผิดชอบในการกำกับดูแลให้รายงานทางการเงินของบริษัทที่จัดทำขึ้น
  มีข้อมูลทางบัญชีที่ถูกต้อง ครบถ้วน โปร่งใส งบการเงินของบริษัท
  และสารสนเทศทางการเงินที่ปรากฏในรายงานประจำปีจัดทำขึ้นตามมาตรฐานการบัญชีที่รับรองทั่วไปในประเทศไทยโดยเลือกใช้นโยบายบัญชีที่เหมาะสม
  และถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำรวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่า การบันทึกข้อมูลทางบัญชีมีความถูกต้องครบถ้วน
  และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริต
  หรือการดำเนินการที่ผิดปกติอย่างมีสาระสำคัญ

  ในการนี้ คณะกรรมการบริษัทได้แต่งตั้งคณะกรรมการตรวจสอบ
  ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
  และระบบควบคุมภายในและความเห็นของคณะกรรมการตรวจสอบ เกี่ยวกับเรื่องนี้
  ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

  คณะกรรมการมีความเห็นว่า ระบบควบคุมภายในของบริษัทโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่
  31 ธันวาคม 2550

15. ความสัมพันธ์กับผู้ลงทุน

  คณะกรรมการบริษัทตระหนักดีว่าข้อมูลของบริษัททั้งที่เกี่ยวกับการเงินและไม่ใช่การเงิน
  ล้วนมีผลต่อกระบวนการตัดสินใจของผู้ลงทุนและผู้ที่มีส่วนเสียของบริษัท
  จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
  ตรงต่อความเป็นจริง เชื่อถือได้ สม่ำเสมอและทันเวลา
  ซึ่งฝ่ายบริหารของบริษัทให้ความสำคัญและยึดถือปฏิบัติมาโดยตลอด
  ในส่วนของงานด้านผู้ลงทุนสัมพันธ์นั้น บริษัทยังมิได้จัดตั้งหน่วยงานขึ้นเฉพาะ
  เนื่องจากกิจกรรมในเรื่องดังกล่าว ยังไม่มากนัก แต่ได้มอบหมายให้ผู้จัดการแผนกธุรการ
  (คุณศิริพร เหลืองรัชนี) ทำหน้าที่ติดต่อสื่อสารกับผู้ลงทุน สถาบัน ผู้ถือหุ้น รวมทั้ง นักวิเคราะห์
  และหน่วยงานอื่นซึ่งผู้ลงทุนสามารถติดต่อขอทราบข้อมูลบริษัทได้

ผู้บริหาร

ผู้บริหารของบริษัทประกอบด้วย

1. คณะกรรมการบริษัท จำนวน 14 ท่าน และ

2. เจ้าหน้าที่บริหารของบริษัท จำนวน 23 ท่าน

1. คณะกรรมการบริษัทฯ 14 ท่าน ประกอบด้วย

1. นายชัย โสภณพนิช ประธานกรรมการ

2. นายทัตซูโอะ นิชิโกริ กรรมการผู้จัดการ

3. นายชิคามาสะ อูจิฮิรา กรรมการ

4. นายโยชิฮิโกะ อิเคดะ กรรมการ

5. นายโคจิ คาวาโนะ กรรมการ (ถึงวันที่ 30 พฤศจิกายน 2550)

นายชูอิชิ อาซาโนะ กรรมการ (แทนนายโคจิ คาวาโนะ เริ่มวันที่ 1 ธันวาคม 2550)

6. นายอิซาโอะ อูอิกิ กรรมการ (ถึงวันที่ 30 พฤศจิกายน 2550)

นายโยชิฮิโร โทกาชิ กรรมการ (แทนนายอิซาโอะ อูอิกิ เริ่มวันที่ 1 ธันวาคม 2550)

7. นางชนิดา อัษฎาธร กรรมการ

8. นายทินกร อัษฎาธร กรรมการ

9. นายโนบูทากะ ทานิกูชิ กรรมการ

10. นายวีระวัฒน์ บุณยเกตุ กรรมการ

11. นายเดชา ตุลานันท์ กรรมการ

12. นายโกวิทย์ โปษยานนท์ ประธานคณะกรรมการตรวจสอบ และกรรมการอิสระ

13. นายวิบูลย์ อังสนันท์ กรรมการตรวจสอบ และกรรมการอิสระ

14. นายฮิโรชิ ยามาโมโตะ กรรมการตรวจสอบ และกรรมการอิสระ

โดยกำหนดอำนาจกรรมการไว้ดังนี้ คือ “ชื่อและจำนวนกรรมการ ซึ่งมีอำนาจลงลายมือชื่อแทนบริษัท
คือ นายชัย โสภณพนิช, นายทัตซูโอะ นิชิโกริ, นายโยชิฮิโร โทกาชิ, นายชิคามาสะ อูจิฮิรา,
นายโยชิฮิโกะ อิเคดะ, นายโนบูทากะ ทานิกูชิ, นายชูอิชิ อาซาโนะ, นางชนิดา อัษฎาธร,
นายทินกร อัษฎาธร, นายวีระวัฒน์ บุณยเกตุ, นายวิบูลย์ อังสนันท์ และนายฮิโรชิ ยามาโมโตะ
กรรมการสองในสิบสองคนนี้ลงลายมือชื่อร่วมกันและประทับตราสำคัญของบริษัทฯ”

2. รายชื่อและตำแหน่งเจ้าหน้าที่บริหาร จำนวน 23 ท่าน คือ

1. นายทัตซูโอะ นิชิโกริ กรรมการผู้จัดการ

2. นายโยชิฮิโกะ อิเคดะ ผู้จัดการโรงงาน

3. นายชูอิชิ อาซาโนะ ผู้จัดการทั่วไป ฝ่ายการตลาด

4. นายโยชิฮิโร โทกาชิ ผู้จัดการทั่วไป ฝ่ายบัญชีและการเงิน

5. นายทาคาโอะ ทานาเบ้ ผู้จัดการทั่วไป ฝ่ายโครงการขยาย (ถึงเดือนตุลาคม 2550)

6. นางสาวชนินันท์ กรคณิตนันท์ ผู้จัดการทั่วไป ฝ่ายบริหาร (ถึงเดือนมิถุนายน 2550)

ที่ปรึกษา ฝ่ายบริหาร (เริ่มเดือนกรกฎาคม 2550)

7. นายมาซาฮิโร โอคาโดเมะ ผู้จัดการทั่วไป ฝ่ายวิศวกรรมการผลิต

8. นายทาคาชิ ยามาดะ ผู้จัดการทั่วไป ฝ่ายซ่อมบำรุง

9. นายคาทาชิ ฮานายะ ผู้ช่วยผู้จัดการทั่วไป ฝ่ายการตลาด

10. นายโนบูโอะ ทาคาฮาชิ ที่ปรึกษาทางเทคนิค ฝ่ายการผลิต

11. นายสมบัติ วิบูลย์รัตนศรี ผู้ช่วยผู้จัดการทั่วไป ฝ่ายซ่อมบำรุง

12. นางนิตยา อัสวะวิสิทธิ์ชัย ผู้ช่วยผู้จัดการทั่วไป ฝ่ายบัญชีและการเงิน และผู้จัดการแผนกบัญชี

13. นายสุเทพ รัตนมโนชัย ผู้ช่วยผู้จัดการทั่วไป ฝ่ายการตลาด และผู้จัดการแผนกการตลาด

14. นายนพพร มูลสาร ผู้ช่วยผู้จัดการทั่วไป ฝ่ายผลิต และ ผู้จัดการแผนกควบคุมการผลิต

15. นางสุบิน สีแสนตอ ผู้ช่วยผู้จัดการทั่วไป ฝ่ายวิศวกรรมการผลิต
และผู้จัดการแผนกตรวจสอบคุณภาพ

16. นายประสาร สว่างศรี ผู้ช่วยผู้จัดการทั่วไป ฝ่ายผลิต และผู้จัดการแผนกผลิต

17. นายจิรวัฒน์ ฤทธินี ผู้จัดการแผนกวิศวกรรมการผลิต

18. นางศิริพร เหลืองรัชนี ผู้จัดการแผนกธุรการ

19. นางทิพย์วรรณ ทรัคเกอร์ ผู้จัดการแผนกจัดซื้อ

20. นายประกิจ พนมรัตนรักษ์ ผู้จัดการแผนกซ่อมบำรุง

21. นางจันทิมา ภาษยะวรรณ ผู้จัดการแผนกนำเข้า

22. นางชนัฐธร ใจกำแหง ผู้จัดการแผนส่งออกและส่งเสริมการลงทุน (BOI)

23. นางสาวรันดร์ดี เอียดแก้ว ผู้จัดการแผนกบุคคล

ค่าตอบแทนรวมของผู้บริหาร (ณ วันที่ 31 ธันวาคม 2550)

  -- ------------------ ------------------------ ------------------------
     ค่าตอบแทน           กรรมการ 16 ราย           กรรมการและผู้บริหาร

     เงินเดือน            - ไม่มี -                  (8 ราย) 11,311,131.94

     โบนัส               - ไม่มี -                  (2 ราย) 1,701,617.00

     เบี้ยประชุม           4,450,000.00             (6 ราย) 1,150,000.00

     ค่าตอบแทนอื่น         - ไม่มี -                  - ไม่มี -

     รวมทั้งสิ้น            4,450,000.00             14,162,748.94
  -- ------------------ ------------------------ ------------------------

หมายเหตุ : ไม่มีการจ่ายเงินกองทุนสำรองเลี้ยงชีพ

บุคลากร

ณ วันที่ 31 ธันวาคม 2550 บริษัทมีจำนวนพนักงานรวมทั้งสิ้น 646 คน
ประกอบด้วยพนักงานในแต่ละสายงานหลักดังนี้ (เป็นพนักงานชาย จำนวน 518 คน
และพนักงานหญิง จำนวน 128 คน)

-   ฝ่ายบริหาร 37 คน

-   ฝ่ายผลิต 421 คน

-   ฝ่ายวิศวกรรมการผลิต 26 คน

-   ฝ่ายวางแผนการผลิตและขนส่ง 50 คน

-   ฝ่ายซ่อมบำรุง 53 คน

-   ฝ่ายตรวจสอบคุณภาพ 31 คน

-   ฝ่ายการตลาด 9 คน

-   ฝ่ายนำเข้า-ส่งออก 4 คน

-   ฝ่ายบัญชีและการเงิน 9 คน

-   ฝ่ายจัดซื้อ 6 คน

*** รวมพนักงาน ณ 31 ธันวาคม 2550 = 646 คน

ผลตอบแทนรวมของพนักงาน (ณ วันที่ 31 ธันวาคม 2550)

-   เงินเดือน (รวม ค่าครองชีพ, ค่าตำแหน่ง, ความสามารถ) 192,231,233.- บาท

-   โบนัส 38,002,353.- บาท

-   เงินสมทบกองทุนสำรองเลี้ยงชีพ 6,281,230.- บาท